Ljubljana, 14. oktober 2021

Napoved: Karierni sejem MojeDelo.com v Ljubljani, 21. oktobra 2021

**Stopite v želeno službo že to jesen**

*Na trgu dela že dolgo ni bilo toliko priložnosti za zaposlitev kot to jesen. Podjetja intenzivno iščejo nove zaposlene, zato se bodo predstavila tudi na Kariernem sejmu MojeDelo.com., ki bo v četrtek, 21. oktobra, v Cankarjevem domu v Ljubljani. Več kot 60 razstavljavcev bo v pričakovanju novih kadrov, obiskovalci pa v pričakovanju novih priložnosti za službo. In da se vztrajnost poplača bo govorila košarkarska legenda Zmago Sagadin.*

**Zmago Sagadin: »Vztrajnost se poplača«**

Zmago Sagadin, priznani košarkarski trener, je eden izmed tistih srečnežev, ki že celo življenje dela to, kar ima rad. Ljubezen do košarke je razvil že v otroštvu, ob podpori staršev je uspešno zaigral na parketu, toda poškodba kolen je pri 21 letih prekinila njegove sanje:

*»Ko sem po treh operacijah kolen z 21 leti moral zaključiti igralsko pot, se mi je podrl svet. Ker pa se brez košarke ni dalo živeti, sem naslednje leto postal trener in s tem nadaljeval skoraj 50 let.«* Svojo vztrajnost in predanost do košarke je skušal prenesti na vse igralce, s katerimi je v karieri sodeloval. *»Košarko sem vzljubil, bila mi je užitek, zabava in sprostitev, pa tudi priložnost, da pokažem, kaj zmorem kot trener. Pričakoval sem uspeh zase in za svoj kolektiv, ambicije pa so segale do neba. Nisem vedno zmagoval, nikakor pa nisem nikoli odnehal in zato sem bil uspešen,«* je še dodal**Zmago Sagadin***.*

**Za odkrivanje talentov ni nikoli prepozno**

Marsikdo, ki je osnovno šolo zaključil s peticami, je danes na delovnem mestu nesrečen, medtem ko je njegov sošolec, ki se je komaj prebijal iz razreda v razred, danes uspešen podjetnik. **Katjo Ujčič, svetovalko na področju odkrivanja in razvoja talentov ter nadarjenosti,** je osebna izkušnja spodbudila k razvoju metode The Loop of Creation™, s katero pomaga posameznikom prepoznati in sprejeti talent ter investirati v njegov nadaljnji razvoj.

*»Kot izjemno nadarjen otrok nisem imela možnosti razvoja svoje nadarjenosti. Izkusila sem pot brez pravega vodstva in podpore, zato želim vsem, ki so odkriti ali še neodkriti talenti, sočutno pomagati na njihovi poti ter njihov talent implementirati v njihovo življenje,«* je povedala **Katja Ujčič** in dodala: *»Ko odkrijejo svojo nadarjenost, potem se stvari pravilno 'zložijo'. Vse dobi svoj smisel.«*

**Tudi po 40. letu ni prepozno za kariero**

Strokovnjaki različnih področij in HR-specialisti bodo med drugim odgovorili tudi tistim, ki ste pri 40 letih prepričani, da je za novo kariero prepozno. Ni namreč pretirano zatrditi, da za spremembo kariere nikoli ni prepozno. To pa seveda ne pomeni, da bo naloga povsem preprosta in da vanjo ne bo treba vložiti truda. Pri tem vam lahko pomagajo tehnike urjenja spomina, o katerih bo govorila **učiteljica Super spomina Kaly Kolonič**: *»Ljudje smo lahko super ljudje in zakaj bi izkoriščali samo 10 % naših možganov, če jih lahko uporabljamo veliko, veliko več in s tem hitro beremo, kar smo se prej učili nekaj ur, bomo zdaj obvladali v nekaj minutah.«*

Pot do tega je morda poslovna ideja, ki jo že imate, a je ne znate spremeniti v dobro službo. Pri tem vam lahko pomaga **strokovnjak David Arnež,** ki bo predstavil pot od ideje do izdelka ter prodaje na trgu, o svojem uspešnem projektu lansiranja izdelka Sleepy Bottle na globalni trg pa bo govoril **Rok Colarič.**

**Seznam predavateljev: https://kariernisejem.com/programi/**

**Več kot 60 priložnosti za zaposlitev**

Obiskovalci bodo na Kariernem sejmu MojeDelo.com v Ljubljani tkali nove karierne vezi z več kot 60 razstavljavci, med njimi bodo podjetja **Krka, d. d., Ikea, d. o. o., Lidl, d. o. o., Petrol, d. d., Kolektor, d. o. o., Iskra, d. o. o., Nova KBM, d. d., Gen-I, d. o. o., Coca-Cola HBC Slovenija** in številni drugi.

HR-specialisti bodo nudili brezplačna svetovanja, na voljo bo foto kotiček, psihometrično testiranje in test IQ ter tečaj Excela.

Prepričani smo, da ste med prebiranjem našli uporabno temo zase. Zabeležite si torej 21. oktober in obiščite karierni sejem MojeDelo.com − največji zaposlitveni dogodek v Sloveniji.

 **Za prihod na sejem ne potrebujete predhodne najave, obvezno pa je izpolnjevanje pogoja PCT.**

Vrhunci kariernega sejma MojeDelo.com v Ljubljani

\* **Zmago Sagadin:** Vztrajnost je pomembna

\* **Katja Ujčič**: Kickstarter talentov: kako s prepoznavanjem vaših talentov do sanjske službe?

\* **David Arnež, Rok Colarič:** Od ideje do produkta

\* **Kaly Kolonič:** Triki za urjenje spomina

\* **Gorazd Prah:** Kaj lahko narediš s kariero po 40?

\* **Lea Pisani:** Poslovno oblačenje

\* **Monika Legnar:** Pozitivna psihologija − Srečni v službi

\* **prof. dr. Eva Boštjančič, univ. dipl. psih.:** Meni ni nikoli dolgčas – kaj mi pa dolgčas lahko prinese?

Povezava: [www.kariernisejem.com](http://www.kariernisejem.com)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**O MojeDelo.com**

MojeDelo.com (www.mojedelo.com) je največji slovenski zaposlitveni portal. Je številka ena kot vir informacij o prostih delovnih mestih pri nas, kar potrjuje tudi vsakoletna raziskava inštituta Mediana. Poleg ažurnega nabora prostih delovnih mest pri MojeDelo.com skrbijo tudi za izobraževanje posameznikov na trgu dela – tako z bogatimi viri kariernih nasvetov kot s kariernimi dogodki, usmerjenimi predvsem v uspešno povezovanje delodajalcev in zaposlenih (http://kariernisejem.com). Pod okrilje podjetja Styria digital marketplaces, d. o. o., ki upravlja portal MojeDelo.com, sodita še največja slovenska raziskava o plačah Plača.si (www.placa.si) ter dolgoletna raziskava Ugled delodajalca (http://ugledni.mojedelo.com), ki redno podeljuje priznanja domačim podjetjem z največjim koeficientom ugleda. Podjetje prav tako upravlja z največjim slovenskim spletnim oglasnikom bolha.com, ki predstavlja največje stičišče nakupovanja in prodaje pri nas. Styria digital marketplaces, d. o. o., je del skupine Styria Media Group AG, medijskega koncerna, ki v Avstriji, Sloveniji in na Hrvaškem združuje dnevne in tedenske časopise, revije, priloge, spletne medije in storitve, radijske postaje ter deleže v televizijskih in založniških hišah.